Սեպտեմբերի վերջին Աղվերանում տեղի ունեցավ «Mobile Reporting» խորագրով 5-օրյա ճամբար-դասընթացը, որը կազմակերպել էր Բեռլինի լրագրության դպրոցը՝ «Լրագրողներ հանուն ապագայի» հասարակական կազմակերպության հետ համատեղ: Սույն ծրագիրը նախատեսված էր լրագրողների և քաղաքացիական ակտիվիստների համար, ովքեր ցանկանում էին լրացնել կամ խորացնել տեսանյութերի պատրաստման իրենց հմտություններն ու գիտելիքները`դրա համար օգտագործելով իրենց իսկ բջջային հեռախոսները (սմարթֆոնները): «Սմարթֆոնով լրագրողական տեսանյութեր պատրաստելը լրագրության ժամանակակից միտումներից է: Այն կարևոր հմտություն է լրագրողի համար, քանի որ նրան ձերբազատում է տեխնիկական լրացուցիչ սարքավորումների նկատմամբ ունեցած կախվածությունից»,-ասում է «Լրագրողներ հանուն ապագայի» ՀԿ նախագահ Սուրեն Դեհերյանը: Շուրջ 30 ...